[{"text_idx": "#000001", "text": "Bydd cyngor yng ngogledd Cymru yn trafod argymhelliad i gasglu sbwriel unwaith y mis er mwyn ceisio hybu pobl y sir i ailgylchu fwy."}, {"text_idx": "#000003", "text": "Petai'r cynllun yn mynd yn ei flaen, Conwy fyddai'r sir gyntaf yng Nghymru i gasglu biniau yn fisol."}, {"text_idx": "#000004", "text": "Yn o\u0302l y cyngor, mae tua 59% o wastraff yn cael ei ailgylchu, ond mae'r sir eisiau cynyddu'r ffigwr."}, {"text_idx": "#000007", "text": "Ychwanegodd mai casglu sbwriel yn llai aml fyddai'r opsiwn fyddai'n \"cynyddu ailgylchu fwya'\" a \"galluogi arbedion mawr hefyd\" yn lle gwario ar dirlenwi."}, {"text_idx": "#000008", "text": "Dywedodd Mr Eastwood bod arolwg gan y sir o 11,000 o bobl wedi dod i'r canlyniad bod dros 55% o'r nifer yn gallu rheoli eu gwastraff gyda chasgliadau llai aml."}, {"text_idx": "#000009", "text": "Ychwanegodd bod y cyngor yn ystyried mesurau ychwanegol fel casglu clytiau ar waha\u0302n, rhoi biniau ychwanegol i deuluoedd mwy a chasglu ailgylchu yn fwy aml ar adegau fel y Nadolig."}]